අග්‍රාමාත්‍ය ඉම්රාන් ඛාන් රජයේ වියදම් කප්පාදු කරමින්, සෞදිය ඇතුළු මැදපෙරදිග රටවලින් මූල්‍ය ආධාර ලබා ගනිමින්, චීනයෙන් ණය ලබා ගනිමින් චීන සංවර්ධන ව්‍යාපෘති සඳගා ගිවිසුම් අත්සන් කරමින්, රටේ ආර්ථිකය ශක්තිමත් කිරීමට දැඩි වෙහෙසක් ගත් බව ලොවට රහසක් නොවෙයි.ඉම්රාන් ඛාන් පෙරළා චෝදනා නගමින් පවසා ඇත්තේ, මුස්ලිම් ලීගය නවාස් සහ පාකිස්තාන ජනතා පක්ෂය මාරුවෙන් මාරුවට බලයේ සිටිද්දී කළ දූෂණ වංචා හේතුවෙන් හටගත් ආර්ථික අර්බුදය විසඳීමට තමන් දැඩි උත්සාහයක නියැලෙන බවය.මුස්ලිම් ලීගය නවාස් සහ පාකිස්තාන ජනතා පක්ෂය ප්‍රමුඛ විපක්ෂ සන්ධානය මේ වනවිට අග්‍රාමාත්‍යවරයාට එරෙහිව විශ්වාසභංගයක් පාර්ලිමේන්තුවට ගෙන ඒමට ද සූදානම් වෙයි.